2024. február 15-ig feltölthetőek a Gazdálkodási Naplók

Két héttel, 2024. február 15-ig meghosszabbította a Gazdálkodási Naplók elektronikus feltöltésének határidejét az Agrárminisztérium. A döntés hátterében az áll, hogy kellő idő álljon rendelkezésre az új rendszer használatából adódó gyakorlati nehézségek kezelésére. A felületen eddig már 3,1 millió hektárra vonatkozóan töltöttek fel sikeresen 2023-as adatokat a gazdálkodók.

A működés során tapasztalt hibajelenségek a Nébih erre a célra rendszeresített elektronikus elérhetőségén (egn@nebih.gov.hu) jelezhetőek. Az eGN feltöltésnél tapasztalt hibát okozhatja az is, ha a gazdálkodó nem olyan piaci szoftvert alkalmaz, ami élő, éles adatkapcsolattal rendelkezik a Nébih rendszere felé. Probléma esetén mindenképp javasolt ellenőrizni a szolgáltatónál, hogy megfelelő hozzáféréssel bíró szoftvert használnak-e.

További információk:https://kormany.hu/hirek/tajekoztato-a-gazdalkodasi-naplo-elektronikus-feltolteserol

Sajtókapcsolat:

* +36 70 436 0384
* nebih@nebih.gov.hu

Eredeti tartalom: Nemzeti Élelmiszerlánc-biztonsági Hivatal

Továbbította: Helló Sajtó! Üzleti Sajtószolgálat

Ez a sajtóközlemény a következő linken érhető el:https://hellosajto.hu/10377/2024-februar-15-ig-feltolthetoek-a-gazdalkodasi-naplok/